Document ID: 32005D0458

KOMISJONI OTSUS,
21. juuni 2005,
millega Itaaliale antakse nõukogu direktiivi 92/102/EMÜ (loomade identifitseerimise ja registreerimise kohta) artikli 3 lõikega 2 ettenähtud erand
(teatavaks tehtud numbri K(2005) 1826 all)
(Ainult itaaliakeelne tekst on autentne)
(EMPs kohaldatav tekst)
(2005/458/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. novembri 1992. aasta direktiivi 92/102/EMÜ loomade identifitseerimise ja registreerimise kohta, (1) eriti selle artikli 3 lõiget 2,
ning arvestades järgmist:
(1)
Direktiivi 92/102/EMÜ artikli 3 lõikega 2 nähakse ette võimalus lubada liikmesriikidel jätta artikli 3 lõikega 1 nõutavast põllumajandusettevõtete loetelust välja sellised põllumajandusettevõtted, kus ei ole rohkem kui kolm lammast või kitse, kelle puhul lisatasu ei ole taotletud, või üks siga, tingimusel et kõnealused loomad on ette nähtud omanikule kasutamiseks või tarbimiseks ning et nende suhtes kohaldatakse enne liikumist direktiiviga nõutud kontrolle.
(2)
Itaalia ametiasutused on taotlenud kõnealuse loa kohaldamist põllumajandusettevõtete puhul, kus ei ole rohkem kui üks siga, ja on esitanud asjakohased kinnitused veterinaarkontrollide kohta.
(3)
Seetõttu tuleks Itaalial lubada kohaldada kõnealust erandit.
(4)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Itaalial lubatakse kohaldada direktiivi 92/102 EMÜ artikli 3 lõikes 2 sätestatud erandit ettevõtete puhul, kus ei ole rohkem kui üks siga.
Artikkel 2
Käesolev otsus on adresseeritud Itaalia Vabariigile.
Brüssel, 21. juuni 2005

Labels: 18
15
6